เพิ่มการไหลเวียนเลือดด้วยลมหายใจ เปลี่ยนอาหารการกิน ออกกำลังกายเพิ่มการไหลเวียนเลือด
ใช้กะบังลมในบริเวณช่องท้อง วิธีนี้เรียกอีกอย่างว่า “หายใจด้วยท้อง” หายใจลึกๆ ให้อากาศและออกซิเจนลงไปถึงปอดส่วนล่างซึ่งการไหลเวียนเลือดส่วนใหญ่จะเกิดที่นี่  อากาศที่ผ่านเข้าจมูกจะผ่านเข้าไปในโพรงไซนัส ช่องปาก และปอดช่วงบน หายใจทางปากจะช่วยลดการสัมผัสกับอากาศที่เพิ่งมีการรวมตัวกับออกซิเจน หายใจด้วยกระบังลมจะทำให้มีออกซิเจนเข้าร่างกายมากขึ้น ระหว่างการทำสมาธิ การเต้นของหัวใจและการหายใจจะช้าลงในระหว่างทำสมาธิ บ่อยครั้งที่การทำสมาธิมักทำด้วยความรู้ตัวหรือแม้แต่การกำหนดลมหายใจการหายใจลึกและมีจังหวะสม่ำเสมอจะช่วยเพิ่มความเข้มข้นของออกซิเจนในเลือด  การหายใจโดยมีสติรู้ตัวช่วยผ่อนคลายกล้ามเนื้อไหล่ อก และคอ ซึ่งอาจจะไปขวางการไหลเวียนเลือดไปยังสมอง การทำสมาธิพิสูจน์แล้วว่ามีประโยชน์หลายอย่างจริง การทำสมาธิช่วยลดความเครียด เพิ่มความสามารถในการจดจ่อกับสิ่งใดสิ่งหนึ่งและทำให้ภูมิต้านทานแข็งแรงด้วย มีวิธีทำสมาธิมากมาย วิธีที่ง่ายๆ ที่จะเริ่มทำสมาธิก็คือนั่งสบายๆ ตาอาจปิดสนิทหรือไม่ต้องสนิทมากก็ได้ และนับลมหายใจของคุณ เมื่อนับถึง 10 ให้เริ่มใหม่อีกครั้ง ให้ใจจดจ่อกับการนับลมหายใจเท่านั้น เมื่อมีความคิดอื่นๆ เข้ามาแทรก ก็แค่สังเกตและปล่อยทิ้งไปแล้วเริ่มนับหนึ่งใหม่ สารนิโคตินสามารถทำให้เส้นเลือดใหญ่อุดตัน ซึ่งจะไปขวางการไหลเวียนของเลือดดีๆ ที่จะไปเลี้ยงสมอง และอีกด้านหนึ่งคือ ออกซิเจนที่สมองจะได้รับและการหมุนเวียนเลือดจะลดลงถึง 17% ทันทีหลังจากหยุดบุหรี่  การสูบบุหรี่มีความเชื่อมโยงกับอาการเส้นโลหิตในสมองแตกและหลอดเลือดสมองโป่งพอง ซึ่งก็คือเส้นเลือดจะโป่งออก ทำให้ผนังเส้นเลือดไม่แข็งแรง บุหรี่ไฟฟ้ามีนิโคติน ซึ่งจะทำให้เส้นเลือดอุดตันและเลือดไหลไปเลี้ยงสมองลดลง ไม่แนะนำให้ใช้สิ่งนี้แทนบุหรี่ธรรมดา การศึกษาวิจัยให้คำแนะนำว่าฟลาโวนอยด์ที่พบในเมล็ดโกโก้อาจช่วยเพิ่มการไหลเวียนเลือดไปยังสมองมากขึ้น ฟลาโวนอยด์อาจพบได้ในไวน์แดง องุ่นแดง แอปเปิ้ล และเบอรี่ ส่วนชา โดยเฉพาะอย่างยิ่งชาเขียวหรือชาขาว ก็เป็นแหล่งฟลาโวนอยด์ชั้นดีอีกแหล่งหนึ่ง  ให้แน่ใจว่าแคลอรี่ที่ได้รับยังคงไม่เกินข้อกำหนดเพื่อสุขภาพที่ดี การเพิ่มไขมันและน้ำตาลในอาหารที่ทานอาจก่อให้เกิดผลไม่ดีตามมา งานวิจัยเกี่ยวกับผลดีของฟลาโวนอยด์ยังอยู่ในช่วงแรกเริ่มเท่านั้น การดื่มน้ำบีทรูทจะช่วยเพิ่มการไหลเวียนของเลือดไปยังสมอง บีทรูทมีไนเตรตซึ่งแบคทีเรียในน้ำลายจะเปลี่ยนให้เป็นเป็นไนไตรต์ ไนไตรต์จะช่วยขยายเส้นเลือดและทำให้เลือดไหลไปเลี้ยงสมองมากขึ้น  สารไนเตรตยังพบในเซเลอรี่ กระหล่ำ และผักใบเขียวอื่นๆ ด้วย แนะนำให้ทานผักผลไม้ที่มีไนเตรตสูงเพื่อให้สมองทำงานอย่างมีประสิทธิภาพที่สุด การนำผักผลไม้มาคั้นเป็นน้ำเป็นวิธีที่รวดเร็วที่สุดในการดูดซึมอาหารคุณสมบัติในการบำบัดรักษาเหล่านี้ บางคนเรียกอาหารจำพวก ถั่ว เมล็ดพีช บลูเบอรี่ และอะโวคาโด ว่าเป็น “อาหารวิเศษ” เนื่องจากมีคุณค่าทางโภชนาการสูง งานวิจัยกล่าวว่าการบริโภคอาหารเหล่านี้ให้ผลดีในการรักษาสุขภาพของสมองได้จนเข้าสู่วัยสูงอายุ  ถั่ววอลนัท พีแคน อัลมอนด์ มะม่วงหิมพานต์ และถั่วอื่นๆ ต่างเป็นแหล่งวิตามินอีชั้นดี การขาดวิตามินอีมีส่วนเชื่อมโยงกับอาการสมองเสื่อม คุณสามารถทานถั่วสดๆ หรือทานแบบอบก็ได้ เนยถั่วแบบที่ไม่ผ่านกรรมวิธีการเติมไฮโดรเจนจะยังคงมีสารอาหารจากถั่วในปริมาณสูงอยู่ อะโวคาโดมีไขมันไม่อิ่มตัวเชิงเดี่ยวสูง ซึ่งไขมันดังกล่าวมีความเชื่อมโยงกับการไหลเวียนที่เพิ่มขึ้นของเลือดไปยังสมอง ไขมันชนิดนี้ช่วยลดคอเลสเตอรอลในเลือดและทำให้ความดันลดลงด้วย อะโวคาโดยังมีสารอาหารที่ช่วยให้สุขภาพโดยรวมดีขึ้นด้วย บลูเบอร์รี่ช่วยปกป้องสมองจากการที่อนุมูลอิสระเข้าไปทำลายระบบต่างๆ ภายในเซลล์ (Oxidative Stress) ซึ่งจะทำลายการทำงานของสมอง การรับประทานบลูเบอร์รี่หนึ่งถ้วยต่อวัน – ไม่ว่าจะแบบสด แห้ง หรือแช่แข็ง - จะช่วยให้การทำงานของสมองดีขึ้น การบริโภคกิงโกะ บิโลบาเพื่อเพิ่มการไหลเวียนเลือดไปเลี้ยงสมองนั้นมีมานานแล้ว และกิงโกะยังสามารถปกป้องเซลล์ประสาทของผู้ป่วยอัลไซเมอร์ที่เชื่อกันว่าถูกทำลายไปแล้วได้ด้วย  ไม่ควรให้เด็กรับประทานกิงโกะ การศึกษาวิจัยหลายๆ ชิ้นใช้กิงโกะกับผู้ใหญ่ในปริมาณ 120-240 มก. ต่อวัน กิงโกะมีขายในรูปยาเม็ด แคปซูล น้ำสกัด และใบไม้แห้งสำหรับชาสมุนไพร กิจกรรมแบบแอโรบิคทุกอย่างดีต่อการไหลเวียนเลือดและดีต่อสุขภาพ งานวิจัยชิ้นหนึ่งสรุปว่าการออกกำลังกายอย่างพอเหมาะพอควรช่วยให้เลือดหมุนเวียนไปเลี้ยงสมองของสตรีสูงอายุได้ดีขึ้น เดินเร็วๆ 30-50 นาที สามหรือสี่ครั้งต่อสัปดาห์  ผลการศึกษาบ่งชี้ว่ามีเลือดไปเลี้ยงสมองมากขึ้นมากถึง 15% งานศึกษาวิจัยมากมายแสดงให้เห็นว่าการออกกำลังกายและสุขภาพสมองโดยทั่วไปมีความเชื่อมโยงกันแม้ว่าจะยังไม่มีงานวิจัยที่แสดงให้เห็นว่าการหมุนเวียนเลือดที่ดีขึ้นอาจจะช่วยป้องกันหรือต้านสมองเสื่อมได้ กิจกรรมแบบแอโรบิคคือกิจกรรมอะไรก็แล้วแต่ที่ทำให้คุณต้องหายใจแรงขึ้นและทำให้หัวใจเต้นเร็วขึ้น การว่ายน้ำ ขี่จักรยาน เต้น และแม้แต่เซ็กส์ ต่างก็เป็นการออกกำลังแบบแอโรบิค หาสิ่งที่เหมาะกับไลฟ์สไตล์ของคุณที่สุดและทำกิจกรรมนั้นด้วยความกระตือรือร้น! ไม่จำเป็นว่าคุณจะต้องออกกำลังกายเป็นเวลายาวนานเพื่อที่จะได้ประโยชน์จากการเดิน การเดินระยะสั้นๆ ก็ช่วยเพิ่มเลือดที่จะไปเลี้ยงสมองได้เช่นกัน แม้จะเป็นการเดินที่ใช้เวลาแค่สามถึงหน้านาทีก็เป็นผลดีต่อการไหลเวียนเลือดแล้ว  ใช้นาฬิกาจับเวลาตลอดวันเพื่อเตือนตัวเองให้ลุกเดินบ้าง หากคุณทำงานอยู่กับโต๊ะ ให้จัดตารางเวลาการออกเดินของคุณ ใช้ประโยชน์จากโอกาสต่างๆ ที่เกิดขึ้นตามธรรมชาติเพื่อออกเดิน ขึ้นบันไดแทนการใช้ลิฟต์ จอดรถให้ไกลจากจุดที่จะไป ลงจากรถเมล์หรือรถไฟก่อนถึงทางออกแล้วเดินเอา การยืดช่วยให้การไหลเวียนเลือดโดยรวมดีขึ้นและช่วยป้องกันการหดเกร็งของข้อและกล้ามเนื้อ เจียดเวลาสักสองสามนาทีทุกๆ ชั่วโมงเพื่อยืดร่างกาย  การยืดช่วยเพิ่มเลือดให้หมุนเวียนไปยังกล้ามเนื้อ แม้ในความเป็นจริงมันเป็นไปไม่ได้ที่คุณจะ “ยืด” สมองของคุณ แต่ด้วยการกระตุ้นการไหลเวียนเลือดไปทั่วร่างกาย อัตราการไหลเวียนเลือดจะดีขึ้นและเพิ่มมากขึ้นด้วย  การยืดร่างกายธรรมดาๆ ซึ่งทำให้เลือดไปเลี้ยงสมองเพิ่มขึ้น ได้แก่ ท่ายืนแล้วใช้มือแตะเข่าหรือแตะนิ้วหัวแม่โป้งเท้า หรืออาจจะนั่งบนที่สะอาดๆ ยืดขาออก แล้วแตะเข่า น่อง หรือนิ้วหัวแม่โป้งเท้าจากท่านั่งนี้ ระวังอย่าทำอะไรที่จะทำให้ปวดหลังหรือทำให้รู้สึกไม่สบายหลัง โยคะมักจะมีท่าที่ต้องให้ศีรษะอยู่ต่ำกว่าหัวใจ ซึ่งเป็นประโยชน์โดยตรงต่อการหมุนเวียนเลือดไปเลี้ยงสมอง ท่าง่ายๆ ที่มีการสลับตำแหน่งศีรษะและหัวใจ  เช่น นอนราบกับพื้นให้ร่างกายตั้งฉากกับกำแพง เลื่อนตัวไปข้างหน้าเพื่อให้ขาสองข้างพิงกำแพงไว้และให้บั้นท้ายของคุณอยู่ใกล้หรือสัมผัสกับกำแพง  ท่าที่ยากขึ้นมาอีก เช่น ยกตัวให้อยู่เหนือศีรษะให้อยู่ในท่าที่ใช้ศีรษะหรือมือในการทรงตัวอย่างเฮดสแตนด์หรือแฮนด์สแตน อาจลองฝึกกับกำแพงเพื่อช่วยในการทรงตัว จำไว้ว่าโยคะไม่ควรสร้างความเจ็บปวด ให้ฝึกกับครูฝึกโยคะที่ผ่านการเทรนมาอย่างดีเพื่อช่วยให้คุณทำท่ายากๆ ได้ การทำให้ศีรษะอยู่ต่ำกว่าหัวใจไม่จำเป็นต้องเป็นท่าในแนวดิ่งเสมอไป ท่าคันไถและท่าปลาต่างเป็นท่าที่ช่วยการไหลเวียนเลือดไปยังสมองโดยตรง ท่าคันไถจะช่วยกระตุ้นต่อมไทรอยด์ ช่วยเพิ่มการไหลเวียนเลือดไปเลี้ยงสมอง ส่วนท่าปลาช่วยในส่วนของคอ ช่องคอ และสมอง
หายใจด้วยจมูก. ทำสมาธิ. เลิกบุหรี่. ทานช็อกโกแลตให้มากขึ้น. ดื่มน้ำบีทรูท. เพิ่ม “อาหารวิเศษ” ในมื้ออาหารที่ทานทุกวัน. พิจารณาการบริโภคอาหารเสริม. ออกกำลังกายเป็นประจำ. เดินเป็นระยะทางสั้นๆ ระหว่างวัน. ยืดร่างกายระหว่างวัน. เล่นโยคะ.
https://www.wikihow.com/Increase-Blood-Flow-to-the-Brain https://www.wikihow.com/Increase-Blood-Flow-to-the-Brain https://www.wikihow.com/Increase-Blood-Flow-to-the-Brain
Using the Breath to Improve Blood Flow Changing Your Diet Exercising to Increase Blood Flow